Бывала майстрыха ў Індыі, Францыі, Турцыі, Сербіі, Венгрыі, ЗША, Польшчы, Расіі, Украіне... Калі я наведала яе ў Салігорску, збірала работы для экспазіцыі Мінскай вобласці на выставе ў Дзелавым і культурным комплексе Беларусі ў Маскве. Яна — пастаянная ўдзельніца розных кірмашоў, выстаў і фэстаў народнай творчасці. Неяк яе работамі зацікавілася народная артыстка Расіі Надзея Бабкіна, і цяпер саламяныя галаўныя ўборы мы часам бачым на артыстах ансамбля “Русская песня”. І ў Людмілы Зыкінай быў саламяны капялюшык ад Раісы Раманені, з ёй супрацоўнічаюць беларускія гурты “Церніца”, “Радзімічы” ды іншыя.